Г!АЗУ.

Г1азу балеб буго т1адмаг1арухъе,

Т1адег1анас кьураб рах1матги босун,

Т1олабго сверухъе хъах1аб гьинкатан

Т1ибит1улеб буго х1икмат кинигин.

Х1ули г1адаб г1азу рещт1унеб буго,

Баракат ракьалъе цадахъги босун,

Балагьун г1орц1ич1еб х1алк1олъи буго,

Х1алк1олес кант1изе кодобе кьолеб.

Щибаб заманалъе кьун бугеб роцен,

Ц1оройги хинлъиги ракьуй х1ажатаб,

Жиб-жиб мехелалъе лъун бугеб г1орхъи,

Г1адамасул г1умру цебе бачине.

Г1азуги, ц1оройги, гьуригун квачги,

Кинабго дуй г1оло бижарав инсан,

Аллагьасе г1оло г1одов къулизе,

Къосун ккезе гурин , ц1орораб рак1гун.